ลูกชายร่ำไห้กอดศพแม่ผูกคอดับ เผยเพิ่งหอมแก้ม ขอพรก่อนออกไปทำงาน
ลูกชายร่ำไห้กอดศพแม่ผูกคอดับ เผยเพิ่งหอมแก้ม ขอพรก่อนออกไปทำงาน พบพ่อเพิ่งเสียชีวิตไปแค่ 5 เดือนเมื่อวันที่ 24 เม.ย. 2563 พ.ต.ท. วิศิษฏ์ ศรีโสภา สว.(สอบสวน) สภ.เมืองชัยนาท รับแจ้งเหตุผูกคอตายที่บ้านเลขที่ 290 หมู่ 7 ต.ท่าชัย อ.เมืองชัยนาท รุดตรวจสอบพร้อมเจ้าหน้าที่อาสาสมัครมูลนิธิร่วมกตัญญูชัยนาท และแพทย์เวร รพ.ชัยนาทนเรนทร เข้าตรวจสอบและชันสูตรพลิกศพทั้งนี้ พบศพนางสาวนกเล็ก พวงเงิน อายุ 53 ปี สภาพศพสวมเสื้อคอกระเช้าสีม่วง ท่อนล่างสวมกางเกงผ้าอ้อมผู้ใหญ่ แพทย์ชันสูตรเบื้องต้นขาดอากาศหายใจตาย ไม่พบร่องรอยถูกทำร้าย ทางญาติไม่ติดใจในการเสียชีวิต จึงส่งมอบทำพิธีทางศาสนาต่อไป โดยก่อนหน้านี้ทางญาติไม่ได้บอกว่า นางสาวนกเล็ก เสียชีวิต แต่บอกลูกชายแค่ว่า จะกลับมาเอาอุปกรณ์ก่อสร้างที่บ้าน ทันทีที่ลูกชายเห็นว่าแม่เสียชีวิตก็นั่งกอดศพแม่ ร่ำไห้อยู่ตลอดเวลา เพราะไม่เหลือใครแล้ว เพราะพ่อเพิ่งเสียชีวิตไปเมื่อ 5 เดือนที่แล้วนายสะอาด เพ็งพ่วง อายุ 29 ปี บุตรชายของผู้เสียชีวิต เปิดเผยว่า เมื่อเช้าตนยังหอมแก้มแม่ พร้อมบอกแม่ว่าจะออกไปทำงานนะ ไม่คิดว่าแม่จะทำแบบนี้ เพราะปกติจะเฝ้าดูแม่ตลอดไม่ได้ไปไหน ตั้งแต่แม่ฟอกไตมาปีกว่า พอวันนี้ไปทำงานวันแรก ไปรับจ้างทำงานก่อสร้างกับลุง เพื่อหาเงินมาจุนเจือครอบครัว ซึ่งทางแม่มีโรคประจำตัวหลายโรค ทั้งเบาหวาน โรคไตต้องฟอกไตเป็นระยะ เส้นเลือดในสมองตีบ นอนติดเตียงถ้าผมไม่ไปทำงานแม่คงไม่ตาย ผมเพิ่งหอมแก้แม่ บอกแม่ว่าวันนี้จะออกไปทำงานนะ ยังขอพรให้โชคดีเลยส่วนภรรยาผมเองก็คอยช่วยดูแลแม่ด้วยกัน ว่างๆ ก็ไปเก็บผักขายบ้าง เพราะช่วงนี้ไม่มีใครจ้างทำงาน ลงทะเบียนเพื่อรับเงินเยียวยาโควิด-19 ก็ยังไม่ได้เงิน
ลูกชายร่ำไห้กอดศพแม่ผูกคอดับ เผยเพิ่งหอมแก้ม ขอพรก่อนออกไปทำงาน พบพ่อเพิ่งเสียชีวิตไปแค่ 5 เดือน 
แม่ผูกคอตาย,ผูกคอตาย,ฆ่าตัวตาย,ชัยนาท,ข่าวทั่วไป